**SHPALLJE PËR VENDE TË LIRA PUNE          
KRYEINSPEKTOR NË POLICINË E BASHKISË SË BERAT**

Në mbështetje të ligjit nr.139/2015, “Për vetëqeverisjen vendore”, të nenit 4 të ligjit nr.8224, datë 15.05.1997 “Për organizimin dhe funksionimin e Policisë së Bashkisë dhe Komunës”,i ndryshuar, nenit 11 të Rregullores së brendshme “Tip” të policisë së bashkisë dhe komunës, VKM-së nr.525, datë 11.9.2018, “Për disa ndryshime në vendimin nr.313 datë 01.07.2002 të Këshillit të Ministrave për caktimin e strukturës, të numrit të punonjësve dhe shpezimeve buxhetore të policisë së bashkisë dhe komunës të ndryshuar”, Bashkia e Beratit shpall procedurat e konkurimit për vendin e lirë :

* **Kryeinspektor i Policisë Bashkiake**

*Kandidatët duhet të plotësojnë kërkesat e përgjithëshme të ligjit* Nr.8224 date *15.05.1997 “Për organizimin dhe Funksionimin e Policisë të Bashkise dhe Komunës” ,ndryshuar ne ligjin Nr.8358 date 23.04.1999.*

**KANDIDATËT PËR PUNONJËS I POLICISË BASHKIAKE DUHET TË PLOTËSOJNË KËRKESAT E POSAÇME SI VIJON:**

1. *Të jete shtetas shqipëtar .*
2. *Të kenë mbaruar* Akademine e Rendit Publik, Akademinë Ushtarake *arsimin e lartë* i titulluar oficerë ose policë.
3. Të ketë 5 vite vjetersi në profesion
4. *Te ketë aftësi të mira organizuese,komunikuese dhe të punës në grup.Të mos* jetë liruar nga detyra për shkelje të rënda në kryerjen e detyrës dhe për vepra penale të kryera.
5. Të jetë në gjendje të mirë shëndetësore dhe i aftë fizikisht e mendërisht për të vepruar.
6. Të ketë cilësi të larta morale e qytetare.
7. Të mos jetë i dënuar nga organet gjyqësore dhe të drejtësisë me vendim të formës së prerë.
8. Preferohet të ketë punuar në policinë e shtetit dhe të mos ketë qënë i dënuar për shkelje të rënda dhe vepra penale.

**DOKUMENTACIONI, MËNYRA DHE AFATI I DORËZIMIT**   
Kandidatët duhet të dorëzojnë dokumentat si më poshtë;   
a- Kërkesë për aplikim

b- Curriculum Vitae;  
c- Fotokopje e Kartës së Identitetit;  
d- Çertifikatë e përbërjes familjare;  
f- Fotokopje e diplomës së shkollës dhe lista e notave e noterizuar;

Librezë ushtarake ose vërtetim nga dega e mobilizimit ushtarak  
g- Çertifikata kualifikimi të ndryshme (në rast se ka);  
h- Fotokopje e librezës së punës ne te gjitha rubrikat.   
i- Motivacioni i largimit nga puna e fundit (në se është i punësuar ose ka qenë i punësuar);  
j- Raport mjeko-ligjor

k- Vërtetim i gjendjes Gjyqësore;  
l- Vërtetim nga prokuroria (që nuk është aktualisht në proces hetimi);   
m-Vërtetim nga Gjykata (që nuk është aktualisht në proces gjyqësor);   
n- Vërtetim nga Drejtoria e Tatim-Taksave (që nuk është person fizik dhe juridik);

o- Librezë ushtarake ose vërtetim nga dega e mobilizimit ushtarak  
p- 2 Fotografi (një copë 9 x 6 cm dhe një copë 2.5 x 3.5 cm).

   
Dokumentat duhet të dorëzohen me postë apo në Sekretarinë e Bashkisë Berat brenda datës **01.03.2021.**

**REZULTATET PËR FAZËN E VERIFIKIMIT PARAPRAK TË DOKUMENTACIONIT**

Në datën  **02.03.2021.**, Njësia e Burimeve Njerëzore në Bashkinë e Beratit do të shpallë në portalin “Shërbimi Kombëtar i Punësimit”, në faqen e internetit të Bashkisë Berat , në stendat e informimit të publikut, listën e kandidatëve që kanë paraqitur kerkesën dhe dokumentacionin për pozicionin e publikuar.

Kandidatet do te njoftohen në lidhje me datën, vendin dhe orën e saktë kur do të zhvillohet testimi.   
   
**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

Kandidatët do të vlerësohen në lidhje me:  
a- Njohuritë mbi ligjin nr.139/2015, “Për vetëqeverisjen vendore”;   
b- Njohuritë mbi ligjin nr.8224, datë 15.5.1997 “Për organizimin dhe funksionimin e Policisë së Bashkisë dhe Komunës”, i ndryshuar;   
c- Njohuritë mbi Rregulloren së Brendshme “Tip” të policisë së bashkisë dhe komunës;

**MËNYRA E VLERËSIMIT TË KANDIDATËVE**

**Kandidatët do të vlerësohen në lidhje me dokumentacionin e dorëzuar:**  
Kandidatët do të vlerësohen për përvojën, trajnimet apo kualifikimet e lidhura me fushën.    
**Kandidatët në intervistën me gojë do të vlerësohen në lidhje me:**

1. Njohuritë, aftësitë, kompetencën në lidhje me punën;  
   b- Eksperiencën e tyre të mëparshme;  
   c- Motivimin, aspiratat dhe pritshmëritë e tyre për karrierën.

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve nga komisioni i posaçëm , Njësia e Burimeve Njerëzore në Bashkinë e Beratit do të shpallë fituesit në portalin “Shërbimi Kombëtar i Punësimit” në faqen e internetit të Bashkisë dhe në stendat e informimit të publikut.

Kandidatët jo fitues kanë të drejtë të ankimohen pranë Njësisë së Burimeve Njerëzore të Bashkisë Berat. Afati i ankimimit është **5 ditë** nga data e shpalljes së rezultateve .

BASHKIA BERAT